gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3661, del 07-01-2000 (1999/10504)

Concurs número 84/1999. Concessió administrativa dels llocs de venda 7 i 9 del mercat municipal de Sagunt.
----------------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/10768


Data del document
:   03-12-1999

Organisme emissor
:   Ajuntament de Sagunt

Tipus de document
:   Concurs

Descriptors 

:   * Sagunt
    * contracte administratiu

Concurs número 84/1999. Concessió administrativa dels llocs de venda 7 i 9 del mercat municipal de Sagunt. [1999/S10712]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Secció de Patrimoni i Contractació.
  
2. Objecte del contracte
  
a) Descripció de l'objecte: concessió administrativa dels llocs de venda números 7 i 9 del mercat municipal.
  
b) Lloc d'execució: Sagunt-Port.
  
c) Termini d'execució: 37 anys.
  
3. Tramitació, procediment i forma d'execució
  
a) Tramitació: normal.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: per lloc i any a l'alça.
  
Número: 7.
  
Superfície aproximada (m2): 11.
  
Activitat:
  
- Activitat no prevista en el mercat.
  
- Activitat complementària.
  
- Lloc superespecialitzat.
  
- Activitat oferta deficitària.
  
Import (pessetes): 136.158 pessetes.
  
Termini amortització: 22 anys.
  
Número: 9.
  
Superfície aproximada (m2): 11,50.
  
Activitat:
  
- Activitat no prevista en el mercat.
  
- Activitat complementària.
  
- Lloc superespecialitzat.
  
- Activitat oferta deficitària.
  
Import (pessetes): 142.347 pessetes.
  
Termini amortització: 22 anys.
  
5. Garanties
  
a) Provisional: 2% del tipus de licitació.
  
b) Definitiva: 4% del tipus de licitació.
  
6. Obtenció de documentació i informació
  
a) Entitat: Ajuntament de Sagunt.
  
b) Domicili: c/ Autonomia, número 2.
  
c) Codi postal i localitat: 46544 Sagunt.
  
d) Telèfon: 82 428 57 37.
  
e) Fax: 96 266 62 33.
  
f) Data límit d'obtenció d'informació: fins a l'acabament del termini de presentació d'ofertes.
  
7. Presentació d'ofertes
  
a) Data límit de presentació: quan es complesquen 27 dies naturals, comptadors a partir de l'endemà de la publicació de l'anunci en el Diari Oficial de la Generalitat Valenciana.
  
8. Obertura d'ofertes
  
a) Data: el divendres hàbil següent al de l'acabament del termini de presentació de proposicions.
  
b) Hora: 9.00.
  
10. Altres informacions
  
Despeses d'anuncis: a càrrec del contractista.
  
11. Exposició
  
Exposició del plec de clàusules administratives particulars, durant els vuit primers dies hàbils següents a la publicació de l'anunci. En cas d'impugnació se suspendrà la licitació.
Diari Oficial de la Generalitat Valenciana


Sumari del DOGV 3662, del 10-01-2000 (1999/10355)

Informació pública de l'aprovació de l'escut municipal de Toga.
---------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10988


Organisme emissor
:   Ajuntament de Toga

Tipus de document
:   Anunci

Informació pública de l'aprovació de l'escut municipal de Toga. [1999/S10676]
  
Aprovada, per l'assemblea veïnal de Toga en sessió celebrada el 6 de novembre de 1999, l'escut municipal de Toga, s'exposa al públic perquè els interessats, durant el termini d'un mes, puguen examinar l'expedient i presentar les reclamacions i suggeriments que consideren oportuns formular, de conformitat amb el que estableix l'article 14 del Decret 116/1994, del Govern Valencià.
Diari Oficial de la Generalitat Valenciana


Sumari del DOGV 3876, del 13-11-2000 (2000/8821)

Expedient número 553/2000. Adjudicació de la redacció i direcció d'obra del projecte complementari número 1, urbanització de parcel·la, aparcaments i diversos en l'Hospital de la Plana de Vila-real.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/8821


Data del document
:   30-10-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Expedient número 553/2000. Adjudicació de la redacció i direcció d'obra del projecte complementari número 1, urbanització de parcel·la, aparcaments i diversos en l'Hospital de la Plana de Vila-real. [2000/Q8821]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. carrer de Misser Mascó, 31, 46498 València. Telèfon 65 412 18 01, fax 96 386 66 07.
  
c) Número d'expedient: 553/2000.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: redacció i direcció d'obra del projecte complementari número 1, urbanització de parcel·la, aparcaments i diversos en l'Hospital de la Plana de Vila-real.
  
c) Lots: -
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: trenta-quatre milions de pessetes (99.681.690 pessetes/204.344,12 euros).
  
5. Adjudicació
  
a) Data: 25 d'octubre del 2000.
  
b) Contractista: Aidhos Arquitec, SA.
  
c) Nacionalitat: espanyola.
  
d) Import d'adjudicació: trenta-quatre milions de pessetes (76.696.687 pessetes/204.344,12 euros).
Diari Oficial de la Generalitat Valenciana


Sumari del DOGV 3684, del 09-02-2000 (2000/802)

Informació pública que l’empresa Ferrovial Agroman, SA (abans Agroman Empresa Constructora, SA), acollida al règim de fiances globals, ha sigut exclosa del règim de fiances globals, mitjançant la Resolució de 18 de gener de 2000.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/802


Organisme emissor
:   Ferrovial Agroman, SA

Tipus de document
:   Anunci

Informació pública que l'empresa Ferrovial Agroman, SA (abans Agroman Empresa Constructora, SA), acollida al règim de fiances globals, ha sigut exclosa del règim de fiances globals, mitjançant la Resolució de 18 de gener de 2000. [2000/Q802]
  
L'empresa Ferrovial Agroman SA (abans Agroman Empresa Constructora, SA) acollida al règim de fiances globals, ha sigut exclosa del règim de finances globals, mitjançant la Resolució de 18 de gener de 2000, d'aquesta Direcció General de Patrimoni, d'acord amb el que disposa l'article 5.2 del Decret 166/1998, de 24 d'octubre, del Consell de la Generalitat Valenciana, pel qual es regula el règim de fiances globals, el que comporta la substitució de la fiança global número 6200K909087MD, dipositada per Ferrovial Agroman, SA (abans Agroman Empresa Constructora, SA), el 26 de maig de 1999, per fiances individuals de los contractes en vigor amb la Generalitat Valenciana.
  
Cosa que es fa pública, d'acord amb l'article 59.5.a de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, perquè durant el termini de dos mesos, comptats des de l'endemà d'aquesta publicació, puguen presentar-se les possibles reclamacions pels distints organismes oficials, que accepten la fiança global com a garantia dels seus contractes.
Diari Oficial de la Generalitat Valenciana


Sumari del DOGV 3661, del 07-01-2000 (1999/10661)

RESOLUCIÓ de 17 de desembre de 1999, de la Direcció General de Personal, de la Conselleria de Cultura, Educació i Ciència, per la qual es fa pública la data per a la realització del sorteig dels vocals de les comissions de dictamen del procediment de provisió de places vacants a funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen els Ensenyaments Artístics i d'Idiomes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10031


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 17 de desembre de 1999, de la Direcció General de Personal, de la Conselleria de Cultura, Educació i Ciència, per la qual es fa pública la data per a la realització del sorteig dels vocals de les comissions de dictamen del procediment de provisió de places vacants a funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen els Ensenyaments Artístics i d'Idiomes. [1999/X10852]
  
Convocat el procediment de provisió de places vacants a funcionaris docents del cossos de professors d'Ensenyament Secundari, professors tècnics de Formació Professional i els cossos que imparteixen ensenyaments artístics i d'idiomes, mitjançant Resolució de 24 de novembre de 1999, i amb la finalitat de determinar la composició de les comissions que hauran de valorar els mèrits a què fan referència els apartats 2.1 i 1.2.3 del annex I-b) del barem de puntuacions, aquesta Direcció General ha resolt:
  
Que la realització del sorteig per a determinar la composició de les esmentades comissions tinga lloc a la Conselleria de Cultura, Educació i Ciència, el dia 11 de gener de 2000, a les 9.00 hores del matí.
  
En el sorteig i per a cada comissió se seleccionaran deu professors: del primer al quart com a vocals titulars, del cinqué al vuité com a suplents i el nové i el desé com a reserves, que s'utilitzaran en el cas que algun dels anteriors que participara en el procediment de provisió no es trobara en el moment del sorteig en servei actiu.
Diari Oficial de la Generalitat Valenciana


Sumari del DOGV 3750, del 16-05-2000 (2000/3365)

Informació pública de l'extracte de convocatòria per a proveir una plaça d'arquitecte tècnic.
---------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3365


Data del document
:   14-04-2000

Organisme emissor
:   Ajuntament de la Nucia

Tipus de document
:   Convocatòria

Descriptors 

:   * Nucia, la
    * administració local
    * concurs administratiu
    * professió de l'urbanisme

Informació pública de l'extracte de convocatòria per a proveir una plaça d'arquitecte tècnic. [2000/F3365]
  
En el Butlletí Oficial de la Província d'Alacant número 87, de 13 d'abril de 2000, es fa referència a la convocatòria i bases per a la provisió d'una plaça d'arquitecte tècnic, vacant a la plantilla de funcionaris d'aquest ajuntament, oferida per mitjà del sistema de concurs.
  
El termini de presentació d'instàncies és de 20 dies naturals, a partir de l'endemà de la publicació d'aquest anunci en el Boletín Oficial del Estado.
  
Els successius anuncis sobre aquesta convocatòria es publicaran únicament en el Butlletí Oficial de la Província d'Alacant i al tauler d'anuncis de l'ajuntament.
Diari Oficial de la Generalitat Valenciana


Sumari del DOGV 3754, del 22-05-2000 (2000/3881)

Informació pública d'assemblea general ordinària.
-------------------------------------------------

### Dades del document

Número de DOGV
:   3754

Data del DOGV
:   22-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3881


Organisme emissor
:   Caixa Rural Els Sants de la Pedra d'Albalat dels Sorells, COOP Crèd. V.

Tipus de document
:   Anunci

Informació pública d'assemblea general ordinària. [2000/X3881]
  
En compliment de l'acord adoptat pel Consell Rector, de data 4 de maig de 2000, i de conformitat amb allò establert legalment i estatutària, es convoca a tots els socis de l'entitat per a realitzar assemblea general ordinària, el proper divendres 30 de juny de 2000, a les divuit trenta hores en primera convocatòria i a les dinou hores en segona, en aquesta ciutat, al local social de la falla Els Albalatans, siti al carrer del Mestre Serrano s/n, per a tractar els punts del següent:
  
Ordre del Dia
  
1. Informe de Presidència i Direcció General.
  
2. Examen de la gestió social. Aprovació, si fa el cas, dels comptes anuals corresponents a l'exercici econòmic de 1999 (balanç, compte de pèrdues i guanys, memòria i informe de gestió i informe d'Auditoria).
  
3. Proposta de distribució de resultats de l'exercici 1999 i aprovació, si escau.
  
4. Aprovació, si convé, de la liquidació del pressupost d'ingressos i despeses del Fons de Formació i Promoció Cooperativa de l'exercici 1999, i pla d'inversions i despeses del fons esmentat per a l'exercici en curs.
  
5. Elecció reglamentària per a la renovació estatutària dels membres del Consell Rector i suplents.
  
6. Autorització expressa al Consell Rector per a procedir a elevar a instrument públic els acords de l'assemblea general que exigesquen aquesta formalitat o hagen d'inscriure's en els registres públics, així com per a executar els acords esmentats, i facultar-lo per a la interpretació, aplicació i el desenvolupament que precisara, fins i tot la seua subsanació, així com per al compliment de tots els requisits que puguen resultar legalment exigibles per a la seua eficàcia.
  
7. Suggeriments i preguntes.
  
8. Decisió sobre l'aprovació de l'acta. Designació de dos socis a l'efecte.
  
Albalat dels Sorells, 8 de maig de 2000.- El president del Consell Rector: José Palau Raimundo.
Diari Oficial de la Generalitat Valenciana


Sumari del DOGV 3797, del 20-07-2000 (2000/5652)

Rotlle d'apel·lació número 1.065/1999. Cèdula de notificació.
-------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5652


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.065/1999. Cèdula de notificació. [2000/S5652]
  
La Secció de Suport a la Secció Sisena de l'Audiència Provincial de València, ha dictat en el rotlle d'apel·lació número 1.065/1999, la sentència que té l'encapçalament i part dispositiva el que es diu tot seguit:
  
La Secció de Suport de la Secció Sisena de l'Audiència Provincial de València, integrada per les magistrades al marge esmentades, han vist i examinat aquest rotlle d'apel·lació civil número 1.065/1999, que prové de judici de menor quantia número 559/1997, del Jutjat de Primera Instància número 14 de València, en el qual han sigut parts, com a apel·lants la senyora María Luisa Marco Juan, el senyor Adolfo de la Torre Miró, la senyora María Dolores Marco Juan i el senyor Eduardo Sepúlveda Guillem, representats pel procurador el senyor Carlos Aznar Gómez i assistits pel lletrat el senyor José Querol Sancho, i com a apel·lat el Banco Popular Español, SA, representat pel procurador el senyor Salvador Vila Delhom, i assistits pel lletrat el senyor José Luis de Tena Cid, sent-ne ponent la magistrada Carmen Ferrer Tárrega.
  
Part dispositiva
  
Decisió
  
Desestimar el recurs d'apel·lació interposat contra l'actuació dictada en data 30 de desembre de 1998 en el judici de menor quantia número 559/1997, i confirmar l'esmentada actuació.
  
Desestimar el recurs d'apel·lació interposat pel procurador el senyor Carlos Aznar Gómez en nom i representació de la senyora María Luisa Marco Juan, el senyor Adolfo de la Torre Miró, la senyora María Dolores Marco Juan i el senyor Eduardo Sepúlveda Guillem, i confirmar la sentència de data 29 d'abril de 1999, dictada per la magistrada jutge del Jutjat de Primera Instància número 14 de València, en les actuacions de judici de menor quantia seguits en aquest Jutjat amb el número 559/1999. Amb expressa imposició de les costes d'aquesta segona instància a la part apel·lant.
  
Contra aquesta cal interposar recurs de cassació a preparar davant d'aquesta Secció en el termini de 10 dies.
  
Aquesta cèdula es publica en el Diari Oficial de la Generalitat Valenciana, a fi de notificar a la part incompareguda la senyora Amparo Marco Juan, la senyora Carmen Marco Juan i el senyor Jordi Marco Juan.
Diari Oficial de la Generalitat Valenciana


Sumari del DOGV 3761, del 31-05-2000 (2000/4219)

Informació pública de l'estudi de detall 8-A a la partida Cucarres.
-------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4219


Organisme emissor
:   Ajuntament de Calp

Tipus de document
:   Anunci

Informació pública de l'estudi de detall 8-A a la partida Cucarres. [2000/M4219]
  
En el dia d'avui, l'alcalde president ha dictat el següent edicte:
  
Origen: estudi de detall 8-A a la partida Cucarres.
  
Informació pública: Decret d'Alcaldia de 2 de febrer de 2000.
  
Edicte: diari Las Provincias d'11 de febrer de 2000.
  
Edicte: Diari Oficial de la Generalitat Valenciana número 3.697, de 28 de febrer de 2000.
  
Acord plenari aprovació: 4 de maig de 2000.
  
Havent-se complit els tràmits establits en la Llei 6/1994, de la Generalitat Valenciana, Reguladora de l'Activitat Urbanística, es procedeix a la publicació de l'aprovació definitiva de l'esmentat estudi de detall, segons el que disposa l'article 49.2 de la LRAU.
Diari Oficial de la Generalitat Valenciana


Sumari del DOGV 3864, del 25-10-2000 (2000/7865)

Notificació en extracte del acte administratiu expedient número 614/2000.
-------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7865


Organisme emissor
:   Conselleria de Benestar Social

Tipus de document
:   Anunci

Notificació en extracte del acte administratiu expedient número 614/2000. [2000/7865]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52, d'Alacant de 10.00 a 14.00 hores.
  
- Expedient núm.: 614/00.
  
- Interessat: senyora Ana María Pérez Martínez.
  
- Últim domicili conegut: Càmping El Jardín, calle Severo Ochoa, s/n, d'El Campello.
  
- Resolució/acte de la Direcció Territorial de Benestar Social d'Alacant, de data 20.09.2000, en la qual s'adopten els acords:
  
· Declarar en situació legal de desemparament la seua filla menor: G.P.M.
  
· Acolliment residencial en la llar provincial.
  
Contra aquesta resolució, la interessada podrà interposar recurs davant l'ordre jurisdiccional civil, d'acord amb l'establert en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3674, del 26-01-2000 (2000/446)

Informació pública de l'aprovació de l'estudi de seguretat i salut i del projecte d'urbanització de l'avinguda dels Drets Humans, costat est.
---------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/446


Organisme emissor
:   Ajuntament d'Almàssera

Tipus de document
:   Anunci

Informació pública de l'aprovació de l'estudi de seguretat i salut i del projecte d'urbanització de l'avinguda dels Drets Humans, costat est. [2000/Q446]
  
Mitjançant l'Acord de 22 de novembre de 1999, de la Comissió de Govern de Almàssera, s'ha establit:
  
 1. Aprovar el projecte redactat per l'arquitecte Carlos Bedia Rodríguez per a la urbanització de l'avinguda dels Drets Humans, costat est, que fa una suma de 06.056.899 pessetes.
  
2. Declarar la utilitat pública i la necessitat d'ocupació dels terrenys necessaris mitjançant expropiació.
  
3. Sotmetre a informació pública, d'acord amb el que s'estableix en l'article 34 de la Llei Reguladora de l'Activitat Urbanística pel termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, termini durant el qual qualsevol persona interessada podrà consultar la documentació i formular les al·legacions que els convinguen. Aquesta documentació es troba dipositada a l'Ajuntament d'Almàssera, Departament d'Urbanisme.
  
4. Una vegada transcorregut el termini d'exposició pública, sense que les persones interessades presenten al·legacions, aquest s'entendrà aprovat definitivament sense que calga adoptar un nou acord.